Boer soek 'n vrou: Só lyk vanjaar se boere | Maroela Media
Die gewilde kykNET-werklikheidsreeks Boer soek 'n vrou het Sondagaand die 13de seisoen se top-10 boere bekend gemaak.
Vanjaar se boere, almal op soek na vroulike pasmaats, se ouderdomme wissel van tussen 24 en 52. Drie boere is afkomstig van die Vrystaat, drie van die Wes-Kaap, twee van Mpumalanga, een van Gauteng en een van Noordwes.
Diegene wat vir een van die top-10 boere 'n brief wil skryf moet ouer as 21 wees en ongetroud, geskei of 'n weduwee wees. Inskrywings moet voor middernag op 8 Augustus 2020 ingedien word.
Anders as tevore gaan voornemende pasmaats nie handafgelewerde briewe of pakkies vir die boere kan stuur nie en sal slegs digitale inskrywings, wat ook deur 'n video vergesel kan word, aanvaar word.
Diegene wat die boere beter wil leer ken en wil inskryf, kan die volgende doen:
Skryf in op kykNET se webtuiste by www.kyknet.tv,
Bel 079 335 5137 of
In die verlede is Boer soek 'n vrou van Oktober tot Januarie uitgesaai, maar die Covid-19-pandemie het vanjaar die produksie van die reeks vertraag. Marciel Hopkins is die aanbieder van dié seisoen.
Kykers sal die boere se liefdesreis van Donderdag 21 Januarie kan begin volg en oudergewoonte sal die reeks, wat uit 13 episodes bestaan, fokus op die vyf boere wat die meeste inskrywings ontvang het.
Boer Albert. (Foto: Verskaf)
Albert (24) Rooibostee, sitrus en skape – Clanwilliam, Wes-Kaap
Boer Déan. (Foto: Verskaf)
Déan (28) Macadamia-neute – Nelspruit, Mpumalanga
Boer Hannes. (Foto: Verskaf)
Hannes (52) Gemengde boerdery – Kroonstad, Vrystaat
Kobus (52) Gemengde boerdery – Randfontein, Gauteng
Boer Marthinus. (Foto: Verskaf)
Marthinus (25) Gemengde boerdery – Arlington, Vrystaat
Boer Mathys. (Foto: Verskaf)
Mathys (25) Skaap, bees en bosbou – Dullstroom, Mpumalanga
Niel (32) Vrugte – Grabouw, Wes-Kaap
Boer PF. (Foto: Verskaf)
PF (30) Veë, groente en saad – Laingsburg, Wes-Kaap
Boer Richann. (Foto: Verskaf)
Richann (29) Skilderbokke – Vredefort, Vrystaat
Boer Stephan. (Foto: Verskaf)
Stephan (40) Bees en saai – Lichtenburg, Noordwes
Die bly maar n grap. Gaan kyk wat is die einde van die programme oor die jare. Ek hoop regtig die boere word genoeg betaal.
Lyk my ons is meer as een Pieter op die forum.
Waaneer begin BoerVrou soek 'n man? Ek is 93, lief vir die buite lewe, ontbyt in die bed met lekker koffie, middag ete onder die boome, aandete voor die kagel, en dan my bad en in die bed sit. Niemand oor die 40 nie asseblief. Op my ouderdom is ek ook nie meer soe baie kieskeurig nie, soe enige nie te sleg lykend BoerVrou sal doen. Mettertyd kan jy my ook miskien in jou boedel inskryf. As jy soe bietjie soos Anneline Kriel lyk sal dit nog 'n bonus wees.